《送别区启图归粤》
明代·李孙宸

共逐春风赋远游，怜君归思忽沧洲。黄花驿路迎行色，白雁江沧送去舟。

不那客中还别客，转令秋尽更悲秋。承家天禄缣缃在，矫道藜光待校雠。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。